En 23-årig mand er blevet anholdt, efter han stak sin bror i brystet med en kniv.

To brødre på 23 og 25 år kom søndag den 1. januar ved 11-tiden op at skændes, og det endte med, at lillebroren stak sin storebror ned med en kniv. Det skete på Blåkildevej i Aalborg Øst. Efter knivstikkeriet ringede den 23-årige mand selv og alarmerede politiet. Han fortalte, at broren havde brugt for en ambulance, fordi han blødte meget. Ifølge vagtchef hos Nordjyllands Politi, Henrik Beck, havde den 23-årige stukket sin bror i brystet, så hans ene lunge var klappet sammen. Han blev bragt til Traumecentret på Sygehus Syd i Aalborg, hvor han en overgang var i livsfare. hans tilstand skulle dog være stabil nu. Den 23-årige har erkendt knivstikkeriet. han er anholdt, og politiets jurister skal nu vurdere, om han skal fremstilles i grundlovsforhør.